PATVIRTINTA

Klaipėdos Eduardo Balsio menų

gimnazijos 2018 m. gegužės 9 d.

direktoriaus įsakymu Nr. V-33

**STOJAMOJO EGZAMINO MOKYTIS PAGAL SPECIALIZUOTO MENINIO UGDYMO KRYPTIES PROGRAMAS ORGANIZAVIMO, VYKDYMO IR PRIĖMIMO**

**TVARKOS APRAŠAS**

**I.  BENDROSIOS NUOSTATOS**

1. Į Klaipėdos Eduardo Balsio menų gimnaziją priimami gabūs muzikai ar dailei vaikai

iš Klaipėdos miesto, rajono, apskrities ir visos šalies, išlaikę stojamuosius egzaminus, kurių metu patikrinami gebėjimai mokytis pagal atitinkamą specializuoto meninio ugdymo krypties programą.

2. Mokiniai į 1-ąją klasę priimami 7 metų, išlaikę stojamuosius egzaminus. Pradinis ugdymas gali būti pradedamas  ir nuo 6 metų, bet tik tuo atveju, jeigu vaikas buvo ugdomas pagal priešmokyklinio ugdymo programą metais anksčiau nei jam tais kalendoriniais metais suėjo 6 metai bei atliktas Vaiko brandumo įvertinimas ir pateiktos išvados apie teigiamą brandumo įvertinimą (Lietuvos Respublikos švietimo įstatymo Nr. I-1489 8, 9 ir 47 straipsnių pakeitimo įstatymas, priimtas 2017 m. gruodžio 19 d. Nr. XIII-926 ir Lietuvos Respublikos švietimo ir mokslo ministro 2018 m. vasario 5 d. Nr. V-100 įsakymas „Dėl švietimo ir mokslo ministro 2013 m. lapkričio 21 d. įsakymo Nr. V-1106 „Dėl priešmokyklinio ugdymo tvarkos aprašo patvirtinimo“ pakeitimo“).

3. Mokiniai į 2-8, 9-11 (I-III gimnazijos) klases priimami, išlaikę stojamuosius egzaminus, jeigu jų bendrasis išsilavinimas, amžius bei meninis (muzikos ar dailės) pasirengimas atitinka konkrečios klasės reikalavimus ir jeigu toje klasėje yra laisvų vietų.

4. Į muzikos skyrių mokiniai priimami į fortepijono, smuiko, alto, violončelės, kontraboso, gitaros, fleitos, obojaus, klarneto, fagoto, saksofono, trimito, valtornos, trombono, tūbos, mušamųjų instrumentų, chorinio dainavimo ir dirigavimo, džiazinio dainavimo specializacijas.

5. Informacija apie priėmimą skelbiama gimnazijos interneto puslapyje [www.balsiogimnazija.lt](http://www.balsiogimnazija.lt)

**II. EGZAMINĄ LAIKANČIŲ MOKINIŲ GRUPIŲ SUDARYMAS. PATALPŲ PARUOŠIMAS**

6. Grupės sudaromos pagal stojančiųjų į muzikos ar dailės pradinio, pagrindinio ar vidurinio ugdymo programą mokinių skaičių.

 7. Patalpos stojamiesiems egzaminams (salė, klasė, kabinetas ir kt.) paruošiamos ne vėliau kaip prieš 12 valandų iki egzamino pradžios;

7.1. stojantiems į dailės skyrių paruošiama: klasės, stalai, molbertai, piešimo lentos, gipsiniai modeliai bei natiurmortai piešimo, tapybos ir kompozicijos užduotims atlikti, patalpos stojančiųjų mokinių asmeninių kūrybinių darbų eksponavimui;

7.2. stojantiems į muzikos skyrių paruošiama patalpa su fortepijonu (salė) ir muzikos teorijos klasė, stojantiems į 1 klasę – bendrojo ugdymo klasė Vaiko brandos mokyklai patikrinimo testams atlikti;

7.3. stygininkai ir pučiamieji turi savo koncertmeisterę arba iš anksto tariasi su gimnazijos mokytojais.

**III. VERTINIMO KOMISIJŲ SUDARYMAS IR JŲ FUNKCIJOS.**

**VERTINIMO TVARKA**

1. Stojamuosius egzaminus vykdo direktoriaus įsakymu patvirtintos vertinimo

komisijos stojimui į muzikos ar dailės skyrius.

1. Stojamojo į muzikos skyrių vertinimo komisija sudaroma iš atlikėjo raiškos

(fortepijono, styginių instrumentų, pučiamųjų instrumentų, chorinio dainavimo ir dirigavimo, muzikos teorijos) metodinių grupių pirmininkų, direktoriaus pavaduotojo meniniam ugdymui. Vertinimo komisijos nariai su vertinimo kriterijais susipažįsta iš anksto.

1. Stojamojo egzamino į dailės skyrių vertinimo komisija sudaroma iš dailės skyriaus

mokytojų, direktoriaus pavaduotojo meniniam ugdymui.

1. Vertinimo komisijos funkcijos:

11.1. patikrina ir įvertina mokinių meninius (muzikos ar dailės) gebėjimus pagal

patvirtintus kriterijus:

11.1.1. į muzikos skyriaus 1 klasę – muzikinė klausa, atmintis, ritmo pojūtis, koordinacija, vaiko branda mokyklai;

11.1.2. į muzikos skyriaus 2-8, 9-11 (I-III gimnazijos) klases – meninis pasirengimas, atitinkantis specializuoto meninio ugdymo muzikos krypties (pasirinktos atlikėjo raiškos) dalykų programinius reikalavimus, muzikos teorijos žinios;

11.1.3.  į dailės skyriaus 1-ą klasę  –  spalvinė, grafinė ir erdvinė raiška, vaiko branda mokyklai;

11.1.4.  į dailės skyriaus 2-4 klases  –  spalvinė, grafinė ir erdvinė raiška;

 11.1.5. į dailės skyriaus 5-8, 9-11 (I-III gimnazijos) klases – dailės dalyko mokymosi pasiekimai, dailės kompetencija, piešimo, tapybos, kompozicijos gebėjimai ir įgūdžiai, atitinkantys specializuoto meninio ugdymo dailės krypties programos reikalavimus;

12. Vertinimo tvarka:

12.1. kiekvienas komisijos narys vertinimo lape parašo savo vertinimą stojančiajam pagal vertinimo kriterijus;

12.2. kiekvienas komisijos narys perduoda savo vertinimų lapą komisijos pirmininkui;

12.3. komisijos pirmininkas suskaičiuoja balus ir išveda kiekvieno mokinio vertinimo vidurkį;

12.4. vertinimo komisijos pirmininkas egzamino galutinę vertinimo suvestinę, pasirašytą visų komisijos narių, perduoda priėmimo komisijos pirmininkui.

13. Stojamojo egzamino organizavimo ir vykdymo tvarką, vertinimo komisiją, priėmimo komisiją, vertinimo kriterijus įsakymu tvirtina gimnazijos direktorius.

**IV. STOJAMŲJŲ EGZAMINŲ REIKALAVIMAI**

14. Stojantiems į muzikos skyriaus 1-ą klasę reikia: padainuoti vieną dainelę a capella, įsiminti ir pakartoti melodiją ar ritmo motyvą, frazę, paploti ritmą, atlikti vaiko brandos mokyklai patikrinimo testą.

15. Stojančiųjų į muzikos skyriaus vyresnes klasesspecializacijos reikalavimai:

15.1. atlikėjo raiškos (fortepijono) patikra pasirinktinai: polifonija, etiudas, pjesė, stambios formos (variacijos, rondo, sonatos I arba II, III dalys) kūrinys;

15.2. atlikėjo raiškos (styginiai instrumentai) patikra pasirinktinai: stambios formos

 kūrinys, dvi skirtingo charakterio pjesės, nuo 9 kl. – polifonija;

15.3. atlikėjo raiškos (pučiamųjų ir mušamųjų instrumentų) patikra pasirinktinai: gamos, etiudas, dvi skirtingo charakterio pjesės;

15.4. atlikėjo raiškos (chorinio dirigavimo ir dainavimo) patikra pasirinktinai: padainuoti dainą, balso patikrinimas, padiriguoti kūrinį (jei gali, stojant į 8 ir vyresnes klases).

15.5. atlikėjo raiškos (dainavimo) patikra pasirinktinai: padainuoti dainą, balso patikrinimas, pagroti fortepijonu kūrinį.

16.Visų specializacijų stojantiesiems vykdomas solfedžio žinių patikrinimas:

16.1. padainuoti nežinomą vienbalsį muzikinį tekstą, gamas, dermes, intervalus,

akordus ir jų sprendimus, akordų junginį duota tonacija;

16.2. užrašyti vienbalsį (dvibalsį) diktantą;

16.3. atpažinti iš klausos konkrečius muzikos kalbos elementus, pvz. dermes,

melodinius ir harmoninius intervalus, intervalų sprendimus, trigarsius ir keturgarsius akordus, jų jungtis ir sprendimus;

16.4. pakartoti (rankomis suploti) pateiktą ritmo darinį;

16.5. atsakyti į elementarius muzikos teorijos klausimus.

17. Stojantieji į styginių, pučiamųjų, choro  dirigavimo, dainavimo skyrių vyresnes

klases laiko bendrojo fortepijono egzaminą.

 18. Išskirtiniais atvejais, kai akivaizdūs stojančiojo muzikiniai gebėjimai, galima priimti mokinį su minimaliomis muzikinėmis žiniomis. Tada yra vykdoma muzikinės klausos, motyvacijos patikra.

19. Stojantiems į dailės skyriaus1-ą klasę reikia: pristatyti spalvinės, grafinės ir

erdvinės raiškos kūrybinių darbų aplanką bei atlikti vaiko brandos mokyklai patikrinimo testą.

20. Stojantiems į dailės skyriaus 2-4 klases reikia: atlikti spalvinės, grafinės ir erdvinės

raiškos kūrybines užduotis. Stojantieji naudoja asmenines priemones – A3 formato popierių, pieštukus, trintuką, teptukus, dažus.

21. Stojantiems į dailės skyriaus 5-8 ir 9-11 (gimnazijos I-III) klases reikia atlikti

užduotis:

21.1. piešimo (natiurmortas arba gipsinis modelis);

21.2. tapybos (natiurmortas, atliekamas guašu);

21.3. kompozicijos nurodyta tema. Stojantieji egzamino metu naudoja asmenines

priemones – popierių (5-8 klasė - A3 formatas, 9-11 (I-III gimnazijos) klasė - A2 formatas), pieštukus, trintukus, teptukus, paletes, dažus;

21.4. pristatyti asmeninių kūrybinių darbų aplanką.

**V. VERTINIMO PROTOKOLO FORMA IR SAUGOJIMAS**

22. Stojamojo egzamino vertinimo protokolas sudaromas pagal Dokumentų rengimo

taisyklių reikalavimus (Lietuvos vyriausiojo archyvaro įsakymas „Dėl dokumentų rengimo taisyklių

patvirtinimo“ 2011 m. liepos 4 d. Nr. V-117) ir saugomas gimnazijos archyve.

**VI. VERTINIMO REZULTATŲ PASKELBIMAS**

23. Galutiniai vertinimo rezultatai skelbiami tik asmeniškai, kiekvieno vaiko tėvams,

atvykus į gimnaziją arba telefonu.

.

**VII. STOJAMOJO EGZAMINO DARBŲ SAUGOJIMAS**

24. Piešimo, tapybos ir kompozicijos darbai, atlikti stojamojo egzamino į dailės skyrių

metu, saugomi gimnazijoje 1 metus.

25. Vaiko brandos mokyklai patikrinimo testai saugomi gimnazijoje 1 metus.

**VIII. BAIGIAMOSIOS NUOSTATOS**

26. Gimnazija pasilieka teisę:

26.1. nepriimti stojančiojo net ir esant laisvų vietų klasėje, jeigu jo bendrasis pasirengimas ir meniniai gebėjimai neatitinka gimnazijos reikalavimų;

26.2. skelbti papildomą priėmimą į atskiras klases, jeigu pagrindinio stojimo metu toje

klasėje nesurinktas reikiamas mokinių skaičius.

27. Mokinių stojamojo egzamino mokytis pagal specializuoto meninio ugdymo

krypties programas organizavimo ir vykdymo tvarkos aprašo pakeitimai tvirtinami direktoriaus įsakymu.

**IX PRIĖMIMO VYKDYMAS**

 28. Mokinių priėmimas į gimnaziją vykdomas vadovaujanti Lietuvos Respublikos švietimo ir mokslo ministro 2018 m. balandžio 27 d. įsakymo Nr. V-410 „Priėmimo į valstybines bendrojo ugdymo ir ikimokyklinio ugdymo mokyklas, kurių savininko teises ir pareigas įgyvendina Švietimo ir mokslo ministerija, tvarkos aprašu“.

29. Mokinių priėmimą į gimnaziją organizuoja ir vykdo mokyklos vadovas ir mokinių priėmimo komisija kiekvienais kalendoriniais metais į pradinio ugdymo programą – nuo gegužės 24 d. iki gegužės 31 d.; į pagrindinio ir vidurinio ugdymo programas – nuo birželio 1 d. iki birželio 30 d.; papildomas priėmimas į mokykloje esančias laisvas vietas organizuojamas nuo rugpjūčio 27 d. iki rugpjūčio 30 d.

30. Prašymų mokytis priėmimo laiką į gimnaziją kiekvienais kalendoriniais metais nustato švietimo ir mokslo ministras iki kovo 31 dienos.

31. Į gimnaziją priimami mokytis stojamąjį egzaminą išlaikę mokiniai. Stojamojo egzamino organizavimo ir vykdymo tvarką tvirtina gimnazijos direktorius. Esant didesniam stojančiųjų skaičiui, negu yra patvirtinta klasių komplektų, įstojusiųjų eilė sudaroma atsižvelgiant į stojamojo egzamino rezultatus. Į laisvas mokymosi vietas per mokslo metus gali būti priimti mokiniai, atvykę iš kitos atitinkamą specializuoto meninio ugdymo krypties programą vykdančios mokyklos.

32. Jeigu mokinys lanko meno mokyklą, pageidautina pridėti trumpą mokytojo rekomendaciją, kurioje būtų parašyta, kiek metų ir ko mokinys mokėsi, trumpa jo charakteristika.

33. Stojamųjų egzaminų rezultatus svarsto ir sprendimą priima direktoriaus įsakymu skiriama mokinių priėmimo komisija. Komisijos sprendimai fiksuojami protokoluose ir tvirtinami komisijos narių parašais. Galutinį priimtų mokinių sąrašą tvirtina mokyklos direktorius.

34. Įstojusių į 1 klasę mokinių tėvai (globėjai/rūpintojai) į gimnazijos raštinę pateikia: prašymą, gimimo liudijimą arba pasą, vaiko sveikatos pažymėjimą (forma 027-1/a), gyvenamosios vietos deklaraciją jei gyvena ne Klaipėdos mieste ir pageidauja gyventi bendrabutyje, o 6-mečiai ir Vaiko brandumo įvertinimo išvadas.

35. Įstojusių į 2-8, 9-11 (I-III gimnazijos) klases mokinių tėvai pateikia: prašymą, gimimo liudijimą arba pasą, vaiko sveikatos pažymėjimą (forma 027-1/a), pažymą iš mokyklos su I-o arba II-o pusmečio vertinimais, patvirtintą klasės vadovo parašu ir mokyklos antspaudu. Įstojusiųjų į 2-4 klases (kai nėra disciplinų vertinimo pažymiais) mokinių tėvai pateikia iš buvusios mokyklos pažymą su trumpu mokinio mokymosi pasiekimų vertinimo aprašu arba išrašą iš elektroninio dienyno, patvirtintą klasės mokytojo parašu ir mokyklos antspaudu, gyvenamosios vietos deklaraciją, jei gyvena ne Klaipėdos mieste ir pageidauja gyventi bendrabutyje.

36. Nuskenuotus dokumentus (su parašais) galima pateikti el. paštu balsio@menugimnazija.lt

37. Įstojusiųjų sąrašai skelbiami per 5 darbo dienas.

38. Prašymai registruojami Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“, nustatyta tvarka.

39. Mokinių priėmimas mokytis į gimnaziją įforminamas mokymo sutartimi (Priedas). Mokymo sutartis su kiekvienu naujai atvykusiu mokiniu sudaroma iki pirmos jo mokymosi dienos konkrečios ugdymo programos laikotarpiui.

40. Mokymo sutartis sudaroma dviem vienodą juridinę galią turinčiais egzemplioriais, kuriuos pasirašo mokyklos vadovas ir prašymo teikėjas: už vaiką iki 14 metų – vienas iš tėvų (globėjų), už vaiką nuo 14 iki 18 metų sutartį gali jo vardu pasirašyti tėvai (globėjai) arba pats vaikas, turėdamas tėvų (globėjų) rašytinį sutikimą.

41. Gimnazija informaciją apie mokinių priėmimą ir laisvas vietas skelbia mokyklos interneto svetainėje. Informacija papildomai gali būti skelbiama mokyklos skelbimų lentoje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Priedas**

# **S U T A R T I S**

2013 m. \_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_

Klaipėda

Klaipėdos Eduardo Balsio menų gimnazija (toliau – Švietimo teikėjas), atstovaujama Gintauto Misiukevičiaus, Klaipėdos Eduardo Balsio menų gimnazijos direktoriaus, viena šalis, ir prašymą pateikęs asmuo (toliau – gimnazistas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, gimimo metai, telefono Nr.)

bei trečioji šalis prašymą pateikusiojo Tėvai (globėjai, rūpintojai ),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardai, pavardės, adresai, telefonų Nr.)

kita šalis, sudaro šią sutartį:

### I. SUTARTIES OBJEKTAS

Švietimo teikėjas įsipareigoja Mokinį mokyti pagal pradinio ir muzikos/dailės, pagrindinio ir muzikos/dailės, vidurinio ir muzikos/dailės ugdymo programas. Bendrojo ir meninio ugdymo dalykai yra neatsiejami ir sudaro vientisą ugdymo sistemą.

### II. SUTARTIES ŠALIŲ ĮSIPAREIGOJIMAI

1. **Švietimo teikėjas įsipareigoja:**
	1. užtikrinti gimnazistui tinkamas mokymosi sąlygas, saugumą ugdymo procese, kokybišką ugdymo programos vykdymą;
	2. ugdyti dorovės, pilietines, tautines bei patriotines nuostatas;
	3. objektyviai ir nešališkai vertinti gimnazisto mokymosi pasiekimus;
	4. prireikus teikti gimnazistui psichologinę, socialinę ir pirminę medicinos pagalbą, užtikrinant jos kokybę ir korektišką informacijos panaudojimą;
	5. teikti gimnazisto tėvams (globėjams, rūpintojams) informaciją apie jo ugdymosi sąlygas, lankomumą ir mokymosi pasiekimus, dalyvavimą respublikiniuose ir tarptautiniuose projektuose;
	6. gimnazistą, kurio nuolatinė gyvenamoji vieta yra už Klaipėdos miesto ribų, pagal tėvų (globėjų, rūpintojų) prašymą, priimti gyventi į bendrabutį;
	7. sudaryti sąlygas gimnazistui ugdymo reikmėms naudotis biblioteka, fonoteka, salėmis, instrumentais, internetu;
	8. vykdyti žalingų įpročių prevenciją, drausti Gimnazijoje vartoti tabaką, alkoholį ir kitas psichiką veikiančias medžiagas, prekiauti jomis;
	9. vykdyti kitas Gimnazijos nuostatuose ir gimnazijos vidaus tvarką reglamentuojančiuose teisės aktuose numatytas funkcijas.
2. **Gimnazistas įsipareigoja:**
	1. punktualiai ir reguliariai lankyti pamokas, klasės susirinkimus;
	2. susirgęs tą pačią dieną informuoti klasės vadovą;
	3. praleidęs pamoką (-as), nedelsdamas klasės vadovui pristatyti gydytojo pažymą. Tėvai gali pateisinti ne daugiau kaip tris dienas dėl ligos ar kitų svarbių priežasčių praleistas pamokas per mėnesį;
	4. kiekvienais metais iki rugsėjo 15 d. pasitikrinti sveikatą ir pateikti gimnazijai vaiko sveikatos pažymėjimą (forma Nr.027-1/a);
	5. pagal savo gebėjimus stropiai mokytis ir įgyti išsilavinimą;
	6. sąžiningai ir laiku atlikti kontrolines užduotis, laikyti egzaminus;
	7. nedalyvauti kitoje, su Gimnazija nesusijusioje, meninėje veikloje (koncertuose, konkursuose, festivaliuose, projektuose ir t.t.) pamokų, egzaminų, įskaitų, peržiūrų metu be Gimnazijos žinios;
	8. nenaudoti Gimnazijoje įgytų žinių ir gebėjimų su mokymusi nesuderinamais tikslais (pvz., nedarkyti statinių graffiti ir pan.);

2.9. meninei saviraiškai savo iniciatyva nenaudoti Gimnazijos vardo ir atributikos;

* 1. pasirinkti dorinio ugdymo dalyką (tikybą arba etiką), modulius, pasirenkamuosius dalykus;
	2. dalyvauti Gimnazijos koncertinėje veikloje, parodose, pleneruose, spektakliuose ir kituose kultūriniuose renginiuose, vasaros mokomojoje praktikoje, kuri organizuojama, atsižvelgiant į atskiros meno krypties ugdymo ypatumus, būdus ir priemones, reikalingas praktikai sėkmingai įgyvendinti.
	3. pagarbiai elgtis su gimnazijos bendruomenės nariais – gimnazistais, mokytojais, darbuotojais bei kitais asmenimis;

2.13. budėti gimnazijos patalpose;

2.14. atlyginti gimnazijai padarytą žalą ( Civilinio kodekso 6.276 str.);

2.15. padėti gimnazijai, organizuojant renginius, tvarkant jos aplinką;

* 1. pamokų metu nesinaudoti mobiliojo ryšio priemonėmis. Nefotografuoti, nefilmuoti ir neįrašinėti kitų gimnazijos bendruomenės narių ir virtualioje erdvėje neskleisti asmenų privatumą pažeidžiančios informacijos.

2.17. nevartoti, neplatinti ir nesinešioti narkotinių ir psichotropinių medžiagų, alkoholio, rūkalų; nežaisti azartinių žaidimų;

2.18. nesikviesti į gimnaziją pašalinių asmenų;

2.19. viršutinius rūbus pasikabinti rūbinėje arba spintelėje, saugoti savo asmeninius daiktus. Gimnazija už nesaugomų daiktų praradimą atsakomybės neprisiima;

2.20. nesinaudoti **elektros prietaisais ir IKT** be mokytojo žinios;

2.21. laikytis Sutartyje prisiimtų įsipareigojimų, Gimnazijos vidaus tvarką reglamentuojančių dokumentų reikalavimų ir garbingai atstovauti gimnazijai.

**3. Gimnazisto tėvai (globėjai, rūpintojai) įsipareigoja:**

* 1. padėti gimnazistui bei švietimo teikėjui laikytis šios sutarties;
	2. glaudžiai bendradarbiauti su gimnazijos pedagogais, lankytis tėvų susirinkimuose, bent kartą per tris mėnesius susitikti su gimnazisto klasės vadovu, meninių disciplinų mokytojais;
	3. domėtis ugdymo procesu, elektroninio dienyno pateikiama informacija (skaityti pranešimus, teisinti praleistas pamokas);
	4. aprūpinti savo vaiką individualiomis mokymosi priemonėmis;
	5. informuoti klasės ir bendrabučio auklėtojas, individualių dalykų mokytojus apie vaiko ligą, neatvykimą į Gimnaziją, socialines bei psichologines problemas;
	6. leisti organizuoti asmens higienos, švaros ir pedikuliozės patikrinimo procedūras;
	7. dalyvauti gimnazijos veiklos tobulinimo procese: teikti pasiūlymus, pildyti anketas ir pan.,
	8. dalyvauti Gimnazijos organizuojamuose mokinio meninės raiškos renginiuose (koncertuose, parodose, spektakliuose ir t. t.);
	9. **sutinku, nesutinku (įrašyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** jei gimnazijos internetiniame puslapyje, gimnazijos stenduose ar spaudoje bus viešinama gimnazistų, dalyvaujančių įvairiuose projektuose, konkursuose, koncertuose, parodose, nuotraukos;

3.10 **leidžiu, neleidžiu (įrašyti)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ugdymo proceso metu darytas nuotraukas, video ir garso įrašus panaudoti ir viešinti spaudos ir žiniasklaidos priemonėse

3.11.leisti dailės skyriaus mokinių kūrybinius darbus, atliktus specialybės pamokų metu, per konkursus, praktikas bei plenerus, komisijai atrinkti į Gimnazijos fondą (jie tampa Gimnazijos nuosavybe).

3.12. pasiimti Mokinį iš bendrabučio, pasibaigus mokslo metams ir mokinių atostogų metu;

3.13. atlyginti už mokinio padarytą Gimnazijai materialinę žalą (Civilinio kodekso 6.276 str.);

3.14. susipažinti su Gimnazijos darbo tvarką reglamentuojančiais teisės aktais ir dokumentais Gimnazijos internetinėje svetainėje;

3.15.laikytis Sutartyje prisiimtų įsipareigojimų ir Gimnazijos vidaus tvarką reglamentuojančių dokumentų reikalavimų.

#### III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS

4. Sutartis sudaryta \_\_\_\_\_\_\_\_\_\_metų, įsigalioja nuo jos pasirašymo dienos ir galioja iki gimnazistas baigs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_programas

5. Atskiru šalių susitarimu Sutartis gali būti pakoreguota. Sutarties pakeitimai ir papildymai įforminami papildoma sutartimi ar priedu, kuris yra neatsiejama šios Sutarties dalis.

6. Švietimo teikėjas savo iniciatyva turi teisę vienašališkai nutraukti šią sutartį, prieš tai panaudojęs būtinas drausminimo priemones, kai gimnazistas:

6.1. be pateisinamos priežasties praleidinėja pamokas, į jas vėluoja;

6.2. mokosi nepatenkinamai (turi nepatenkinamų I pusmečio ar metinių įvertinimų);

6.3. nevykdo gimnazijos pedagogų nurodymų, neatlieka pamokose nurodytų užduočių;

6.4. naudoja psichologinį ar fizinį smurtą prieš gimnazijos bendruomenės narius ir/ar kitus asmenis;

6.5. nesilaiko kitų sutarties įsipareigojimų, gimnazijos vidaus tvarkos taisyklių, gimnazisto elgesio taisyklių;

6.6. vertinant meninio ugdymo brandą ir perspektyvą pasirinktai specialybei, neatitinka keliamų reikalavimų.

7. Kai sutartis nutraukiama Švietimo teikėjo iniciatyva, apie sutarties nutraukimą Gimnazistas ir Tėvai (globėjai, rūpintojai) informuojami raštu.

#### IV. GINČŲ SPRENDIMAS

8. Ginčytini ugdymo proceso organizavimo, Gimnazijos veiklos, sutarties pažeidimo klausimai sprendžiami Gimnazijos taryboje, nepavykus ginčo išspręsti, sprendžiami LR įstatymų nustatyta tvarka.

9. Sutartis sudaryta dviem egzemplioriais, turinčiais vienodą juridinę galią (vienas – gimnazistui bei jo tėvams (globėjams, rūpintojams), antras – švietimo teikėjui).

Sutarties šalių parašai:

Direktorius Gintautas Misiukevičius

Gimnazistas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

Tėvai/ globėjai \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)